**Záznam o priebehu prípravných trhových konzultácií**

uskutočnených podľa § 25 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len ako „ZVO“)

**Verejný obstarávateľ: Banskobystrický samosprávny kraj,** so sídlom Nám. SNP 23, 974 01 Banská Bystrica, IČO: 37828100(ďalej len ako „BBSK“ alebo „Verejný obstarávateľ“)

**Predmet zákazky: Obstaranie externého autobusového dopravcu Banskobystrického samosprávneho kraja**

**Druh zákazky:** služby

**CPV:** 60112000-6 Služby verejnej cestnej dopravy

**Druh postupu:** nadlimitná zákazka zadávaná postupom verejnej súťaže podľa § 66 ZVO

Verejný obstarávateľ v rámci procesu prípravy verejného obstarávania, ktorého predmetom je Obstaranie externého autobusového dopravcu Banskobystrického samosprávneho kraja, pristúpil k vykonaniu doplňujúcich prípravných trhových konzultácii (ďalej len ako „PTK“) v zmysle § 25 ZVO, a teda otvorenej a transparentnej komunikácii s výrobcami autobusov, aby prišlo k naplneniu transparentného a nediskriminačného verejného obstarávania, ako aj splneniu všetkých požiadaviek Verejného obstarávateľa.

**Cieľ**

Cieľom PTK bolo získať kvalifikované a odborné odpovede na doplňujúce otázky, ako aj informácie, od nezávislých odborníkov a účastníkov trhu, ktoré vyplynuli z dodatočných úprav Technických a prevádzkových štandardoch (ďalej len „TPS“) k požiadavkám na vybavenie autobusov a ich technickej špecifikácii sú v súlade so ZVO a možnosťami trhu z pohľadu odbornej verejnosti a účastníkov trhu. Najmä teda overiť, či upravené požiadavky v TPS sú schopné splniť všetky oslovené spoločnosti. Priebeh PTK sa uskutočňoval za dodržania princípu nediskriminácie a transparentnosti a tak, aby nebola narušená hospodárska súťaž.

**Priebeh**

Úvodom PTK Verejný obstarávateľ vypracoval Výzvu na prípravné trhové konzultácie, ktorú prostredníctvom emailovej komunikácie zaslal šiestim hospodárskym subjektom vystupujúcim na relevantnom trhu, pričom prílohu výzvy tvorili TPS. Následne boli prijaté odpovede od hospodárskych subjektov, a to spoločností SOR SLOVAKIA, Scania Czech republic, SOLARIS SLOVAKIA, ktorých predmetom boli odpovede na upravené časti TPS po predchádzajúcich prípravných trhových konzultáciách. Po prijatí všetkých odpovedí Verejný obstarávateľ zapracoval pripomienky hospodársky subjektov do TPS, čim prišlo k skvalitneniu predmetného dokumentu, nediskriminačnému a hospodársky neobmedzujúcemu nastaveniu požiadaviek.

**Dokumentácia**

Komunikácia, vrátane e-mailovej komunikácie, ktorá prebehla v rámci PTK je riadne zaznamenaná a uložená na externom disku v dispozícii Verejného obstarávateľa, pre prípad pochybností o transparentnosti a porušení princípu rovnakého zaobchádzania zo strany orgánov oprávnených vykonať dohlaď nad procesom verejného obstarávania

**Záver**

BBSK má za to, že účel PTK bol v plnej miere naplnený. PTK dopomohli Verejnému obstarávateľovi k lepšiemu zadefinovaniu požiadaviek a následnej úprave dokumentov, ktoré sa budú predkladať do verejného obstarávania, pričom na základe kvalifikovaných pripomienok príde k skvalitneniu požadovaných služieb.