**Záznam o priebehu prípravných trhových konzultácií**

uskutočnených podľa § 25 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len ako „ZVO“)

**Verejný obstarávateľ: Banskobystrický samosprávny kraj,** so sídlom Nám. SNP 23, 974 01 Banská Bystrica, IČO: 37828100(ďalej len ako „BBSK“ alebo „Verejný obstarávateľ“)

**Predmet zákazky: Obstaranie externého autobusového dopravcu Banskobystrického samosprávneho kraja**

**Druh zákazky:** služby

**CPV:** 60112000-6 Služby verejnej cestnej dopravy

**Druh postupu:** nadlimitná zákazka zadávaná postupom verejnej súťaže podľa § 66 ZVO

Verejný obstarávateľ v rámci procesu prípravy verejného obstarávania, ktorého predmetom je Obstaranie externého autobusového dopravcu Banskobystrického samosprávneho kraja, pristúpil k vykonaniu prípravných trhových konzultácii (ďalej len ako „PTK“) v zmysle § 25 ZVO, a teda otvorenej a transparentnej komunikácii s výrobcami odbavovacích zariadení, aby prišlo k naplneniu transparentného a nediskriminačného verejného obstarávania, ako aj splneniu všetkých požiadaviek Verejného obstarávateľa.

**Cieľ**

Cieľom PTK bolo získať kvalifikované a odborné rady, ako aj informácie, od nezávislých odborníkov a účastníkov trhu, a to za účelom overenia, či požiadavky, technické parametre a iné podmienky uvedené v Technických a prevádzkových štandardoch (ďalej len „TPS“) k Technickej špecifikácii a definícii funkcionality pre komunikáciu odbavovacieho systému v autobusoch, ktorého nedeliteľnou súčasťou je i potreba zabezpečenia prístroja (hardware), ako i operačného systému prístroja (software), priamo v každom vozidle sú v súlade so ZVO a možnosťami trhu z pohľadu odbornej verejnosti a účastníkov trhu. Najmä teda overiť realizovateľnosť nastavených požiadaviek a splniteľnosť jednotlivých požiadaviek vo vzájomnej korelácii. Priebeh PTK sa uskutočňoval za dodržania princípu nediskriminácie a transparentnosti a tak, aby nebola narušená hospodárska súťaž.

**Priebeh**

Úvodom PTK Verejný obstarávateľ vypracoval Výzvu na prípravné trhové konzultácie, ktorú prostredníctvom emailovej komunikácie zaslal šiestim hospodárskym subjektom vystupujúcim na relevantnom trhu, pričom prílohu výzvy tvorili TPS. Následne boli prijaté odpovede od hospodárskych subjektov, a to od spoločností TransData, TELMAX, Mikroelektronika, EMtest, ELMOLIS a Herman systems, ktorých predmetom boli pripomienky ohľadom nedostatkov jednotlivých relevantných častí TPS. Následne Verejný obstarávateľ spracoval doplňujúce otázky k daným odpovediam a zaslal ich hospodárskym subjektom. Po prijatí všetkých odpovedí Verejný obstarávateľ zapracoval pripomienky hospodársky subjektov do TPS, čim prišlo k skvalitneniu predmetného dokumentu, nediskriminačnému a hospodársky neobmedzujúcemu nastaveniu požiadaviek.

**Dokumentácia**

Komunikácia, vrátane e-mailovej komunikácie a osobných stretnutí s dopravcami, ktorá prebehla v rámci PTK je riadne zaznamenaná a uložená na externom disku v dispozícii Verejného obstarávateľa, pre prípad pochybností o transparentnosti a porušení princípu rovnakého zaobchádzania zo strany orgánov oprávnených vykonať dohlaď nad procesom verejného obstarávania

**Záver**

BBSK má za to, že účel PTK bol v plnej miere naplnený. PTK dopomohli Verejnému obstarávateľovi k lepšiemu zadefinovaniu požiadaviek a následnej úprave dokumentov, ktoré sa budú predkladať do verejného obstarávania, pričom na základe kvalifikovaných pripomienok príde k skvalitneniu požadovaných služieb.